שיחה:ציונות מוסלמית

message: הערך הזה הוא תרגום חלקי (וטוב שחלקי) מהוויקי האנגלית. מי שכתב את הערך בוויקי האנגלית לא מבין שום דבר במה שהוא כתב. האם אכן קיים מושג "ציונות מוסלמית"? מישהו שמע על זה פעם? גוגל מכיר את המושג 4 פעמים. פעם אחת את הערך הזה, ושלוש פעמים בהקשר של הזיקה המוסלמית לארץ ישראל. זהו מושג מומצא שאינו קיים. אך מה תכנו? בואו נבחן את הערך, שהגדרותיו אינן מדוייקות, והקישקושים בו רבים על התוכן, שאף הוא דל -
* ציונות מוסלמית היא אמונה בקרב מוסלמים מסוימים, במיוחד במדינת ישראל, בתנועה הציונית ובעלייה היהודית לארץ ישראל. - זו, כנראה ההגדרה. היא מעומעמת ומעורפלת. האם המדובר ב"אמונה" דתית? אם המדובר בהסכמה לקיום מדינת ישראל משזו נוסדה, ורצון לקיים עמה דו קיום אזי רוב אזרחי ישראל הערבים, חלק ניכר מאלו הפלסטינים בשטחים, מנהיגי ותושבי מדינות ערב הידידותיות לישראל, ואף אישים כיאסר ערפאת המנוח בשלבים אלו ואחרים של פעילותו זכאים להגדרה ציונים יהודים. 
* ב1873 השאה הפרסי נאסר אל-דין חג'אר נפגש עם המנהיגים היהודים, כולל משה מונטיפיורי, בזמן ביקורו באירופה. באותו זמן המלך הפרסי הציע ליהודים לקנות אדמות בכדי להקים מדינה לעם היהודי. - אם ההגדרה מדברת על תמיכה בציונות, הרי שזו לא הייתה קיימת ב-1873. אם ההגדרה מדברת על תמיכה בעלייה יהודית לארץ ישראל, הרי שההיסטוריה של הצעות מוסלמיות לעלייה ארוכה, וראו למשל את הערך דאהר אל עומר.
* יש לציין כי יש מוסלמים רבים שאינם ערבים, כמו הכורדים והברברים, שהביעו אהדה גלויה לציונות. - זה נפלא, ומחמם את הלב. כאן יש ערוב תחומים. אצל הכורדים לפחות המדובר במיעוט הנמצא במאבק לאומי מול אויבותיה המסורתיות של ישראל, עירק ואיראן, כאשר התמיכה ההדדית נעוצה באינטרסים ברורים. ומה עם כל המוסלמים שהם ערבים שהביעו את האהדה? כמו השורה הארוכה של חברי כנסת ערבים ומוסלמים מטעם מפלגות ציוניות, כמו מנהיגים ואישי ציבור ערבים ישראלים, כמו פלסטינים מתונים לפני הקמת המדינה ואחריה, כמו מנהיגים ערבים ולאו דווקא מהשורה השנייה, כגון חוסיין, מלך ירדן או אנואר סאדאת?
* מוסלמים ציונים ידועים - ד"ר תאופיק חמיד. שיי'ח פרופסור עבדול חאדי פלאג'י. שאשיב סעיד, אקדמאי, עיתונאי וסופר מוסלמי פאקיסטני-אמריקני. - שלושה חבר'ה לא ממש ידועים. תאופיק חמיד הוא בחור מצרי שהיה מעורב בפעילות איסלמית קיצונית וחזר בו, ויש לו משנה סדורה נחמדה של השתלבות עם המערב, שחלק מזה זה תמיכה בקיום מדינת ישראל. פלאג'י הוא ראש הקהילה המוסלמית באיטליה. את סעיד הגוגל לא מכיר. המדובר באנשים שהכרה בקיום מדינת ישראל היא אצלם חלק ממשנה סדורה של התנגדות לטרור ולקיצוניות איסלמית. לא משהו מדהים או יוצא דופן. מה שמדהים הוא שאלו שלוש הדוגמאות היחידות שנמצאו. יש אלפים. 
בקיצור - ערך שהגדרותיו מעומעמות, הטרמינולוגיה שלו מומצאת, ותכנו שגוי. אלמוג 07:00, 28 באוגוסט 2009 (IDT)
replies: text: ובמהשך לשיחה הערה בוויקיפדיה אודות היחס למשתמשים: אם אני הייתי כותב ערך, והייתי מקבל תגובה שיש בה את המילה "קישקושים" על ההתחלה - הייתי עובר לשחק פוקר באינטרנט במקום לתרום לוויקיפדיה. לא משנה כמה נכונים דבריו של אלמוג (ואני מודה שהפסקתי לקרוא באמצע, כי נעלבתי בשם הכותב), זו לא הדרך לכתוב אותם. טוסברהינדי (שיחה) 23:37, 28 באוגוסט 2009 (IDT)
replies: text: :הגזמת, גל, הגזמת... Fade to Black - שיחה 23:46, 28 באוגוסט 2009 (IDT)

text: :זה לא ערך. זה אוסף מלל שמקומו בפח. גילגמש • שיחה • ביקרת כבר במיזם היובל? 01:08, 29 באוגוסט 2009 (IDT)
replies: text: ::גילגמש, מה הבעיה לכתוב משהו כמו, "הערך במתכונתו הנוכחית אינו מתאים לוויקיפדיה". פחות מילים, אותה משמעות, הרבה פחות פוגעני ((והמהדרין היו מוספים "לעניות דעתי"). בברכה, איש המרק - שיחה 01:03, 31 באוגוסט 2009 (IDT)
replies: text: :::אם היו כותבים "הערך במתכונתו הנוכחית אינו מתאים לוויקיפדיה" הייתה בטח שואל למה הוא לא מתאים. אז היו כותבים שהוא לא מדוייק, הייתה שואל מה לא מדוייק בו. כתשובה הייתה מקבל את מה שאלמוג כתב למעלה. האם ככה זה היה יוצא יותר בסדר לדעתך? יורי - שיחה 01:55, 31 באוגוסט 2009 (IDT)
replies: text: :::: המדובר בערך מתורגם. העלבון כולו שמור ליוצר הערך בוויקי האנגלית. אמנם יוצר ערך זה יכל לגלות שיקול דעת טוב יותר, אך אחריותו לקישקושים אינה ישירה כי אם שילוחית. לא כל שטות צריך לתרגם. את השטות הזו, למשל, לא. אלמוג 06:40, 31 באוגוסט 2009 (IDT)

text: ::::יורי, אם הייתי רוצה להגיב לאלמוג הייתי מגיב לאלמוג. בעוד שאלמוג נימק את דעתו (שאני לא חולק עליה), גילגמש סתם התבטא בצורה גסה. בברכה, איש המרק - שיחה 10:23, 31 באוגוסט 2009 (IDT)

message: מישהו יודע איך קוראים לתבנית החשיבות בויקי אנגלית? צריך למחוק את הערך הזה גם משם. תומר א. - שיחה 19:56, 2 בספטמבר 2009 (IDT)
thread_title: חשיבות באנגלית

message: בתאריך 12 בספטמבר 2009 נמחק הערך(להלן עמוד השיחה). הערך Muslim supporters of Israel מופיע באנגלית וב5 שפות נוספות, בויקיפדיה העברית אין התייחסות אפילו בציונות#ציונים לא יהודים, הכיצד??--Haya831 - שיחה 16:15, 22 במאי 2018 (IDT)
replies: text: מה הקשר בין תמיכה בישראל לבין ציונות? (ומה הקשר של הדיון הזה למזנון?) • דגש חזק • שיחה • ח' בסיוון ה'תשע"ח  • 16:19, 22 במאי 2018 (IDT)
replies: text: :אשמח אם תעביר את השאלה שלי למקום הרלוונטי--Haya831 - שיחה 16:25, 22 במאי 2018 (IDT)
replies: text: ::אם את חושבת שיש לערך מקום, נסי לכתוב אותו, מן הסתם הוא יועמד לדיון חשיבות. מומלץ שתתייעצי קודם בדלפק הייעוץ. • דגש חזק • שיחה • ח' בסיוון ה'תשע"ח  • 16:33, 22 במאי 2018 (IDT)
replies: text: :::תודה --Haya831 - שיחה 20:29, 22 במאי 2018 (IDT)
replies: text: :::: לדעתי יש מקום לערך, כמו ציונות נוצרית. – ד"ר MathKnight ✡ (שיחה) 20:31, 22 במאי 2018 (IDT)
replies: text: :::::השאלה מה השם הנכון לערך, כי "תמיכה מוסלמית בישראל" או "מוסלמים שתומכים בישראל" זה קצת מוזר. אולי "ציונות באסלאם" זה השם המתאים. אגב ממה שמשתמע מדף השיחה של הערך המחוק ניתן להבין שהוא נמחק בגלל איכות ירודה ולא בגלל חשיבות, על אף שהוא נמצא תחת "נמחקו בדיוני חשיבות" (האם אפשר לראות גרסה קודמת של ערך מחוק?), ערב נפלא--Haya831 - שיחה 20:40, 22 במאי 2018 (IDT)
replies: text: :::::: נראה לי יש שגיאה בערך. כתוב שMajor Ala Wahib serves as the highest ranking Muslim officer in the Israel Defense Forces. אבל זאהי רחאל הוא סא"ל ו חסן אבו סולב הוא אל"מ. Corvus‏,(Nevermore)‏ 20:48, 22 במאי 2018 (IDT)
thread_title:  [[ציונות מוסלמית]]